**О Б Я В А ЗА К О Н К У Р С И**

Изминаха години от трагичните събития довели до отнемането на живота на нашата съгражданка, Вероника Трайчева Здравкова/ 1991-2015/ и смъртта на Олару Роберт Стефан /1989-2013/от град Миовене - Р Румъния.

Те двамата запечатваха красивите моменти от живота – Вероника , чрез своите стихове, а Олару Роберт Стефан, чрез обектива на своя фотоапарат. Със свое Решение , Общински съвет Никопол дава съгласие за обявяването на ежегоден конкурс за поезия и фотоконкурс в памет на Вероника Здравкова и Олару Роберт Стефан.

**ОБЩИНА НИКОПОЛ ОБЯВЯВА КОНКУРС ЗА ПОЕЗИЯ** **„Тази приказка – Живот“**

Конкурсът е обявен по Решение на Общински съвет – Никопол в памет на Вероника Трайчева Здравкова.

Цел на конкурса : да стимулира таланта на младите хора в областта на литературата, да развива усета към красивото, същественото и значимото, да утвърждава нравствени и естетически ценности.

В конкурса могат да кандидатстват физически лица разделени в две възрастови групи: първа група от 10 до 18 г. включително и втора група от 19 до 29 години. Кандидатите могат да представят:

* в категория „Поезия“ – до три свои стихотворения
* в категория „Проза“ – до два разказа или есета.

Задължително изискване е конкурсните произведения да не са публикувани предварително и да не превишават три страници формат А4, с шрифт Times new roman.

Кандидатстването се извършва, чрез подаване на заявление за участие в конкурса, свободен текст, придружено с оригинал на творбата, подписана от автора на адреса на общината:

***Гр. Никопол 5940***

***Община Никопол***

***Ул.“Ал.Стамболийски“ №5***

***За общински конкурс за литературно творчество“ Вероника Здравкова“***

Заедно с творбите на отделен лист следва да бъдат изписани данни на автора:

* Трите имена,
* Дата на раждане
* Кратка биография
* Телефон и e–mail  за контакт
* Заглавия на творбите. Ако някои от творбите са неозаглавени, вместо заглавието се вписва първия ред на произведението.

Заявления, в които липсват някои от горепосочените данни, няма да бъдат вземани под внимание;

Срока за подаване на творбите е до 30.09.2021 година.

Предложенията ще се оценяват от Комисия, назначена със заповед на Кмета на Община Никопол. Резултатите ще бъдат обявени в навечерието на 1.11. 2021 год.

Награди: Първа награда – 200 лв. и грамота;

Втора награда – 150 лв. и **г**рамота;

Трета награда – 100 лв. и грамота

**ОБЩИНА НИКОПОЛ**

**ОБЯВЯВА ФОТОКОНКУРС „ ТАЗИ ПРИКАЗКА - ЖИВОТ“**

**С ТЕМА „ ЗАПЕЧАТАНИ МОМЕНТИ ОТ МОЕТО СЛЪНЧЕВО ЛЯТО - 2021 „**

**Фотоконкурсът е обявен по Решение на Общински съвет – Никопол в памет на**  **Олару Роберт – Стефан.**

**Лятото е специален сезон – сезон за почивки, пътувания, сезон за градината, за море и отдих!**

Конкурсът е насочен към младите хора /на възраст от 16 до 29 години включително/ и има за цел да даде възможност на всеки любител фотограф да представи своя свят, чрез запечатани моменти от лято - 2021!

**Условия на конкурса:**  
- В надпреварата могат да участват младите хора от община Никопол и гр. Миовене –РРумъния.  
- Фотографиите трябва да бъдат съобразени с темата и да показват красиви места сред местната природа през лятото: реки, природни забележителности, защитени територии, характерни растителни и животински видове и др. снимани на територията на община Никопол и района на град Миовене –Р Румъния .

Всеки участник има право да изпрати до 3 авторски снимки, които следва да бъдат във формат JPG.  
- Краен срок: Снимките могат да бъдат изпращани до **30 .09.2021 година** на адрес:

**Република България**

**гр. Никопол, п.к. 5940**

**Обл. Плевен**

**Ул. „ Ал. Стамболийски „ №5**

**Община Никопол**

**Анелия Димитрова**

**/ за фотоконкурса /**

**Или на е-mail: em\_ ol@abv.bg / за фотоконкурса /**

След тази дата снимки няма да бъдат приемани. Не се допускат до участие снимки с неприлично съдържание , анонимни снимки и такива които не кореспондират с темата.

- Заедно с тях участникът трябва задължително да прикачи файл със следното съдържание:

* име и фамилия, възраст, населено място, училище, е-mail и телефон за връзка, заглавие на снимката и кратко описание/ до 5 реда/ къде е направена и какво изобразява.  
  - С изпращането на снимките участникът се съгласява те да бъдат публично споделени в интернет пространството,!  
  - В специално създадения **албум**  във Фейсбук ще бъдат публикувани всички участващи в конкурса снимки по реда на тяхното получаване.

Предложенията ще се оценяват от Комисия, назначена със заповед на Кмета на Община Никопол.Резултатите ще бъдат обявени в навечерието на 1.11. 2021 год.

Награди: Първа награда – фотоапарат и грамота;

Втора награда – статив за фотоапарат и **г**рамота;

Трета награда – чанта за фотоапарат и грамота